Anexa nr. 1 la HCL nr. ____/__________

Necesitatea, oportunitatea și potențialul economic al investiției
“SISTEM COMUNAL INTEGRAT PENTRU COLECTAREA ȘI VALORIFICAREA GUNOIULUI DE GRAJD – U.A.T. COMUNA ION CORVIN, JUD. CONSTANȚA”


· Necesitatea proiectului

U.A.T. COMUNA ION CORVIN dorește să depună proiectul în discuție, în cadrul apelului PNRR/2023/C3/S/I.2.A-B.

Apelul face parte din Componenta C3: MANAGEMENTUL DEȘEURILOR ce aparține Pilonului I. Tranziție verde. Componenta C3 are în vedere INVESTIȚIA I2. Dezvoltarea infrastructurii pentru managementul gunoiului de grajd și al altor deșeuri agricole compostabile, fiind imparțită în SUBINVESTIȚIA I2.A-B – SISTEME INTEGRATE DE COLECTARE ȘI VALORIFICARE A GUNOIULUI DE GRAJD.

Ghidul de finanțare va asigura faptul că alocarea aferentă investiției I.2.A-B va fi utilizată pentru realizarea de investiții pentru înființarea de sisteme integrate de colectare și valorificare a gunoiului de grajd, respectând Comunicarea Comisiei – Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

[bookmark: _Hlk149205592]În cadrul U.A.T. COMUNA ION CORVIN, din perspectiva cererii de bunuri și servicii din partea cetățenilor, se anticipează faptul că promovarea practicilor vizând perfecționarea modului de gestionare a gunoiului de grajd în regiunile rurale va avea un impact benefic prin imbunătățirea semnificativă a condițiilor de muncă și de viață pentru cetățeni, diminuarea riscului de îmbolnăvire a populației și animalelor, favorizarea activităților economice – investiții în agricultura ecologică, înființarea de asociații și de grupuri de producători agricoli, creșterea animalelor, procesarea produselor.
În cadrul U.A.T. COMUNA ION CORVIN, din perspectiva necesității obiectivului de investiții, investiția avută în vedere în cadrul proiectului sprijină primăria în îndeplinirea obligației de a lua decizii privind sistemul conform de colectare și stocare a gunoiului de grajd în cadrul U.A.T.  la nivelul satelor componente Ion Corvin, Viile, Rariștea, Crîngu și Brebeni.
În concluzie, există o nevoie critică de a oferi comunității de fermieri cunostințele și instrumentele necesare pentru a se conforma cu Directiva Cadru a UE privind Apele și cu Directiva Nitrați.

· Obiectivul general al prezentei investiții îl constituie combaterea poluării cu nitrați a apelor, prin asigurarea managementului gunoiului de grajd generat la nivelul fermelor/gospodăriilor din grupul șintă - 820 gospodării, ferme mici/mijlocii  din cadrul UAT Ion Corvin.
Beneficiile pe termen lung obținute prin reducerea deversărilor de nitrați în corpurile de apă, în cadrul U.A.T. COMUNA ION CORVIN vor fi:
· Diminuarea cantității de nitrați deversată în pânza freatică; 
· Îmbunătățirea condițiilor pentru sănătatea populației și a condițiilor de mediu.

· Obiectivele specifice: 
Schimbările și beneficiile pe termen scurt pe care Proiectul le va produce asupra grupului țintă și a comunității locale sunt: 
-	Asigurarea spațiului conform de depozitare pentru gunoiul de grajd generat la nivelul fermelor/gospodăriilor din grupul țintă va reduce depozitarea în spații neamenajate corespunzător și imprăștierea gunoiului pe suprafetele agricole în timpul perioadei de interdicție, astfel reducându-se deversările de nitrați în ape;
-	Asigurarea facilităților conforme de colectare, transport, depozitare și imprăștiere a gunoiului de grajd generat la nivelul fermelor/gospodăriilor din grupul de țintă;
-	Producerea unui compost de calitate superioară prin gestionarea adecvată a gunoiului de grajd depozitat pe platforma comunală, creând astfel premisele pentru o fertilizare organică, eficientă a suprafețelor agricole deținute de grupul țintă și alți potențiali beneficiari;
-	Conformarea grupului țintă la normele privind eco-condiționalitatea (GAEC și SMR). Fermierii care solicită plăți directe (plata unică pe suprafața - SAPS, plata redistributivă, plata pentru practici benefice pentru climă și mediu, plata pentru tinerii fermieri, sprijinul cuplat, schema simplificată pentru micii fermieri), ajutoare naționale tranzitorii, măsuri de sprijin compensatorii pentru dezvoltare rurală aplicabile pe terenurile agricole, sprijin pentru sectoarele pomicol și vitivinicol, precum și alte scheme/măsuri de sprijin din fonduri europene sau din bugetul național, trebuie să respecte normele privind eco-condiționalitatea, în conformitate cu legislatia in vigoare;
-	modificări comportamentale la nivelul individului și comunității, ca urmare a activităților de diseminare cunostințe, întreprinse de către autoritățile locale cu privire la măsurile și reglementările din Codul de Bune Practici Agricole.


· Oportunitatea investiției

Oportunitatea de a rezolva necesitățile prezentate în capitolul de mai sus, a apărut prin lansarea apelului de proiecte care are ca obiectiv construirea de platforme comunale și achiziționarea de utilaje specifice.

U.A.T. COMUNA ION CORVIN, prin urmare, dorește să acceseze aceste fonduri puse la dispoziție de către Ministerul Mediului, Apelor și Pădurilor.

Se va construi astfel un sistem integrat de colectare a gunoiului de grajd, compus dintr-o platforma comunala și 10 platforme individuale (sateliți ai platformei comunale), la care se adaugă utilajele prinse în Devizul general.

La demararea investiției, precum și la punerea în funcțiune a acesteia se vor solicita actele de reglementare din partea autorităților competente în domeniul protecției mediului.

Platforma Comunala PC1 (1 buc.)
· 2 foraje de monitorizare
· Soluția tehnică propusă  pentru a preintâmpina infiltrarea prin beton a scurgerilor fracției lichide pentru suprafața utilă (depozitare gunoi grajd + bazin fracție lichidă) constă în amplasarea unei hidroizolații în 2 straturi;
· Este prevazută amenajare peisagistică constând într-un aliniament perimetral de arbori care înconjoară platforma.
Platforma individuală tip PI1 (2 buc.)
· Soluția tehnică propusă pentru platforma individuală pentru a preintâmpina infiltrarea prin beton a scurgerilor fracției lichide pentru suprafața utilă (depozitare gunoi grajd + bazin fracție lichidă) constă în amplasarea unei hidroizolații în 2 straturi;
Platforma individuală tip PI2 (8 buc.)
· Soluția tehnică propusă pentru platforma individuală pentru a preintâmpina infiltrarea prin beton a scurgerilor fracției lichide pentru suprafața utilă (depozitare gunoi grajd + bazin fracție lichidă) constă în amplasarea unei hidroizolații în 2 straturi;

Capacitatea platformei comunale este estimată conform documentației tehnico – economice pusă la dispoziție de MMAP odată cu publicarea ghidului de finanțare.


· Potențialul economic al investiției

Potențialul economic al investiției derivă din creșterea gradului de colectare, prin care va crește gradul de valorificare a acestora. 

